als_Latn dik_Latn sag_Latn
- Shorteu i dimrit- Rregullore
- Vodafone kujdeset për ju
- Kushte dhe Afate për ankesat për pajtimtarët me kontratë
- Kushte dhe Afate për ankesat për pajtimtarët me parapagesë
- Termat e Përgjithshme për pajtimtarin me parapagesë
- Udhëzues përdorimi për pajtimtarët me parapagesë
- Rregullore e Privatësisë
- Ofertë reference Interkoneksioni
- Politikat publike
- Tarifat e terminimit
- Treguesit e cilësisë së shërbimit
Shorteu i dimrit- Rregullore
RREGULLORE E LOJËS SË FATIT PROMOCIONALE-“SHORTEU I DIMRIT 2015”
Sipas kërkesave të Vendimit Nr.770 Datë 15.07.2009 të Këshillit të Ministrave
“Për Përcaktimin e Mënyrave, të Formave, Kritereve dhe të Rregullave Shtesë për Organizimin e Lojërave të Fatit Promocionale”
Neni 1
ORGANIZATORI I LOJES PROMOCIONALE
1.1 Organizatori i Lojës Promocionale “Shorteu i Dimrit 2015” (referuar këtu më poshtë si “Shorteu i Dimrit”) është: Vodafone Albania SH.A, shoqëri anonime, themeluar sipas ligjeve shqiptare, krijuar me Vendimin Nr. 25766, datë 10 maj 2001 të Gjykatës së Rrethit Gjyqesor Tiranë, me seli në Autostradën Tiranë-Durrës, Rr. "Pavarësia", Nr.61, Kashar, Tiranë, Shqipëri, e përfaqësuar ligjërisht nga Administratori Z. Dietlof Ziegfried Mare, referuar ketu me poshte si “Vodafone”. Vodafone Albania Sh.A eshte i regjistruar si subjekt tatimpagues ne Drejtorine Rajonale Tatimore te Tatimpaguesve te Medhenj, Tirane.
1.2 Me ane te kesaj Loje Promocionale, Vodafone ka per qellim te promovoje shërbimin e telefonatave nderkombetare hyrese per te gjithe perdoruesit me karte te parapaguar.
Neni 2
AFATI
2.1 Loja Promocionale do të zhvillohet në një periudhë kohore prej 28 ditësh kalendarike. Loja promocionale do të fillojë në datë 20.02.2015 dhe do të përfundojë në datën 20.03.2015 ne ora 12:00. Loja promocionale do te ndahet ne 4 (kater) periudha kohore si me poshte vijon:
a) Periudha e pare prej dates 20.02.2015 deri me daten 26.02.2015
b) Periudha e dyte prej dates 27.02.2015 deri me daten 05.03.2015
c) Periudha e trete prej dates 06.03.2015 deri me daten 12.03.2015
d) Periudha e katert prej dates 13.03.2015 deri me daten 19.03.2015
2.2 Me anë të kesaj Loje Promocionale, Vodafone ka për qëllim të promovojë:
1. Shërbimin e telefonatave hyrese nderkombetare per klientët me karte te parapaguar;
2. Planet tarifore me parapagese (Vodafone Card, Vodafone Club)
2.3 Nepermjet kesaj loje fati promocionale Vodafone Albania SH.A do të shperblejë klientet fitues, me kartë të parapaguar te planeve tarifore Vodafone Card dhe Vodafone Club me cmimet e percaktuara ne nenin 6 te kesaj Rregullore.
Neni 3
PJESEMARRJA
3.1 Pjesëmarrës ne kete Lojë Fati Promocionale kanë të drejtë të jenë:
1. Të gjithë përdoruesit me parapagesë të planeve tariforë Card dhe Club te Vodafone Albania Sh.A, të cilët do te marrin nje telefonate nderkombetare hyrese prej dates 20.02.2015 deri me daten 19.03.2015, pa kryer asnje shpenzim nga koha e tyre e komunikimit . Do te kete 1 Fitues cdo dite; pra cdo jave qe do te hidhet shorteu do te shpallen 7 (shtate) Fituesit e javes.
3.2 Pjesëmarrësit në Lojën Promocionale duhet të jenë 18 vjeç e sipër. Nese numri i perzgjedhur eshte ne perdorim te nje te mituri (nen 18 vjec) atehere cmimi do t’i jepet prindit/kujdestarit ligjor. Vodafone Albania Sh.A nuk do te promovoje pjesemarrjen e personave te mitur.
Nuk mund te marrin pjese ne kete Lojë Fati Promocionale:
1. Punonjësit e Vodafone Albania Sh.A.
2. Perdoruesit persona juridike si edhe pajtimtaret VIP
3. Perdoruesit e planeve tarifore me parapagese dhe/ose kontrate Vodafone Mobile Broadband.
4. Perdoruesit e produkteve dhe sherbimeve M2M, telemetric SIM.
3.3 Në rastin e klientëve/pajtimtareve me parapagesë që janë shoqëri ose institucione publike/private, përdoruesit që përdorin numrat e këtyre klientëve do të përjashtohen nga Loja e Fatit Promocionale, në qofte se ka një kërkese paraprake te depozituar ne Vodafone Albania Sh.A nga ana e këtyre pajtimtareve për mos lejimin e pjesëmarrjes në Lojën Promocionale.
Neni 4
TERRITORI
4.1 Loja promocionale do të zhvillohet në territorin e Republikës së Shqipërisë. Telefonatat nderkombetare hyrese duhet te ndodhin brenda territorit te Shqiperise dhe prej njerit prej dsestinacioneve te percaktuara ne nenin 6.2. Pra klienti me karte te parapaguar duhet te ndodhet ne Shqiperi per tu kualifikuar si pjese e shorteut. N.q.s klienti merr nje telefonate nderkombetare hyrese kur ai ndodhet ne Roaming, kjo telefonate nuk do ta kualifikoje ate si pjesemarres te shorteut.
Neni 5
MEKANIZMI I LOJES PROMOCIONALE
5.1 Çdo përdorues me kartë të parapaguar Vodafone që dëshiron të marrë pjesë në këtë Loje Promocionale duhet të marre nje telefonate hyrese nderkombetare. Cdo dite do te shpallet nje Fitues. Fitues do te konsiderohet ai numer celular do te rezultoje fitues i dites perkatese nga perzgjedhja rastesore e aplikacionit te krijuar posacerisht nga departamenti i Teknologjise. Numri i telefonatave qe mund te marri nje kliente me karte te parapaguar eshte i pakufizuar. Cdo telefonate nderkombetare hyrese rrit mundesite per te qene fitues. Keshtu, sa me i larte te jete numri i thirrjeve hyrese nderkombetare te sukseshme aq me shume rriten mundesite per te fituar. Telefonatat ne Roaming, telefonatat te cilat merren nga destinacione nderkombetare te cilat nuk jane pjese e destinacioneve te shenuara ne nenin 6.2 nuk do te konsiderohen si pjese e shorteut.
5.2 Çdo përdorues si me siper që merr nje telefonate hyrese nderkombetare te suksesshme (me kohezgjatje 1 sekonde e me shume). ne numrin e tij celular do të bëhet automatikisht pjesëmarrës së Lojes Promocionale.
5.3 Hedhja e shorteut për lojën promocionale do të bëhet 4 (kater) herë ne varesi te periudhes kohore te lojes se fatit promocionale. Konkretisht:
a) Shorteu I per periudhen prej 20.02.2015 deri me daten 26.02.2015 do te hidhet me date 27.02.2015. Ne kete shorte kane te drejte te marrin pjese te gjithe ata perdorues te cilet kane marre nje telefonate hyrese nderkombetare brenda periudhes se sipercituar. Ne kete shorte do te shpallen fitues 7 numra celulare (1 numer per cdo dite te javes).
b) Shorteu II per periudhen prej 27.02.2014 deri me daten 05.03.2015 do te hidhet me date 06.03.2015. Ne kete shorte kane te drejte te marrin pjese te gjithe ata perdorues te cilet kane marre nje telefonate hyrese nderkombetare brenda periudhes se sipercituar Ne kete shorte do te shpallen fitues 7 numra celulare (1 numer per cdo dite te javes).
c) Shorteu III per periudhen prej 06.03.2015 deri me daten 12.03.2015 do te hidhet me date 13.03.2015. Ne kete shorte kane te drejte te marrin pjese te gjithe ata perdorues te cilet kane marre nje telefonate hyrese nderkombetare brenda periudhes se sipercituar Ne kete shorte do te shpallen fitues 7 numra celulare (1 numer per cdo dite te javes).
d) Shorteu IV per periudhen prej 13.03.2015 deri me daten 19.03.2015 do te hidhet me date 20.03.2015. Ne kete shorte kane te drejte te marrin pjese te gjithe ata perdorues te cilet kane marre nje telefonate hyrese nderkombetare brenda periudhes se sipercituar. Ne kete shorte do te shpallen fitues 7 numra celulare (1 numer per cdo dite te javes).
Shpallja e numrave fitues do te bazohet në perzgjedhjen rastesore te telefonates nderkombetare hyrese e dites. Ne cdo sesion do te identifikohen 7 numra celulari te cilet do te shpallen fitues (1 numer per cdo dite). Pjesa tjetër e numrave celulare në këtë listë (e cila do te jete me numer rendor 6) do të shërbejë si listë rezervë ne rast se fituesi i sesionit nuk do të pranojë apo nuk do të kualifikohet për tërheqjen e çmimit sipas kriterit të përcaktuar në nenin 7.2 të kësaj Rregulloreje. Pra, per cdo dite do te kete nga nje liste me 6 numra.
5.4 Per cdo numer celulari i cili eshte perzgjedhur ne secilen nga listat, per klientet me parapagese, fitues do te konsiderohet personi i cili eshte ne perdorim te atij numri, i cili do te percaktohet nga te dhenat qe do te deklaroje tek Sherbimi i Kujdesit te Klientit ne momentin qe do te kontaktohet. Cdo perdorues mund të shpallet vetem nje here fitues gjate gjithe kohezgjatjes se kesaj loje promocionale pavaresisht se mund te rezultojne fitues disa numra celulari ne perdorimin e tij apo te regjistuar ne emrin e tij. Fituesit e perzgjedhur gjate shorteut paraardhes nuk do te mund te fitojne nje cmim te dyte edhe nese kane nje numer i cili rezulton fitues ne shorteun e pasardhes.
5.5 Shorteu dhe shpallja e numrave fitues do të zhvillohet në praninë e një noteri, një perfaqësuesi të Njesisë së Mbikeqyrjes së Lojrave të Fatit pranë Ministrise së Financave, përfaqësuesve të Degës Rajonale të Njesise se Tatimpaguesve te Medhenj Tiranë te cilet do te njoftohen nga Vodafone Albania Sh.A sipas kerkesave te VKM Nr.770 date 15.07.2009 si edhe ne prani të Komisionit te Lojes se Fatit Promocionale të ngritur me ketë rast nga ana e Vodafone Albania Sh.A.
5.6 Shpallja e numrave fitues do të bëhet pranë zyrave qëndrore të Vodafone Albania me vendndodhje në Autostrada Tiranë-Durrës, Rr. "Pavarësia", Nr.61, Kashar, Tiranë, Shqipëri, cdo dite te Hene te javes perkatese qe i korrespondon seciles periudhe te shorteut. Ora do te njoftohet paraprakisht ne faqen zyrtare ne internet www.vodafone.al. Identifikimi i fituesve dhe dhenia e cmimeve do te behet po ne adresen e sipercituar pasi ezaurimit te procedures se percaktuar ne nenin 7 te kesaj Rregullore dhe ne daten qe do te vendoset nga Vodafone.
5.7 Numri i perdoruesve me kartë të parapaguar që do të marrin pjesë në këtë Lojë Promocionale, parashikohet të jetë rreth 500 mijë.
Neni 6
ÇMIMET
6.1 Vodafone do te shpallë fitues 7 numra celularë në secilën nga datat e hedhjes së shorteut sipas percaktimeve ne nenin 5. Ne total fitues do te shpallen perdoruesit (per klientet me parapagese)/ te 28 numrave celularë.
6.2 Çmimi qe do të jepet nga Vodafone për secilin prej 28 fituesve të Lojës Promocionale përfshin:
- 2 bileta avioni cift, vajtje-ardhje, klasi ekonomik per secilin numer drejt destinacionit nderkombetar nga prej ka marre telefonaten e vlefshme per tu perdorur nga 1 Shkurt 2015 deri ne 30 Prill 2015. Eshte ne diskrecionin e plote te Vodafone Albania dhe sipas modaliteteve te percaktuara prej saj te zgjedhe agjencine e fluturimit ku do te mundesohet dhenia e cmimit per secilin fitues. Biletat duhet te priten jo me vone se 30 Qershor 2015.
6.3 Destinacionet ku aplikohen cmimet:
Itali, Greqi, Gjermani, Turqi, Francë, Belgjikë, Zvicra, Hollande, Spanjë, Norvegji, Austri, Suedi, Bullgari, Rumani, Serbia, Poloni, Kroacia, Luksemburg, Sllovenia, Republika Çeke, Bosnje Herzegovine, Hungari, Hollande, Portugali, Sllovaki, Qipro ,Finlandë, Danimarkë, Maltë, Estoni, Portugali, Lituani, Letoni, Islandë, Monaco,Lihtenshtajn.
6.4 Per secilin fituesit te secilit shorte do te jepen 2 bileta avioni drejt shtetit qe kane marre telefonaten nderkombetare.
6.5 Fituesit e shorteut të parë nuk do të mund të përzgjidhen sërish në shorteun pasardhes. Çdo fitues i mundshëm i këtij çmimi lejohet të fitojë vetëm një çmim të tillë pavarësisht se në keto 28 numra mund të rezultojnë fitues disa numra celulari në përdorimin e tij apo të regjistruar në emrin e tij. Pra, fituesi nuk mund të fitojë këtë çmim më shumë se një herë.
6.7 Ne total Vodafone Albania do të ofrojë 28 udhetime ne cift (56 udhetime gjithsej) drejt shtetit/shteteve qe fituesit kane marre telefonaten hyrese nderkombetare. Vlera e dhuratave qe do te jepen ne total do të jetë jo më e lartë se 20 mije euro ose 2,800,000 Leke (kursi i kembimit eshte 1 euro=140 leke).
6.8 Cmimet e Lojes se Fatit Promocionale jane te patransferueshme pavaresisht cdo rrethane apo situate.
6.9 Vodafone mund te refuzoje dhenien e cmimit/cmimeve ne rast se ajo konstaton se nuk jane respektuar kushtet e kesaj Rregulloreje, apo ne rast se fituesit/t rezultojne te tille si rezultat i ndonje parregullsie apo mashtrimi.
Neni 7
NJOFTIMI I FITUESVE
7.1 Fituesit do të njoftohen nga ana e Vodafone Albania Sh.A mbi fitimin e çmimeve sipas menyres se detajuar te percaktuar si vijon:
a) Fituesit do të njoftohen menjehere pas hedhjes se shortit përmes një thirrjeje telefonike prej Shërbimit të Kujdesit te Klientit të Vodafone, dhe do t’ju kërkohet të japin menjëherë të dhënat e tyre te cilat jane: Emer, Atesi, Mbiemer, Datelindje, Numri i kartes se identitetit dhe/ose i pasaportes.
b) Ne rast se fituesit janë në pamundesi për të bërë konfirmimin e të dhënave të tyre të sakta në momentin që kontaktohen, ata kanë mundësi ta konfirmojnë të dhënat e tyre jo më vonë se 72 orë nga momenti i kontaktimit nga ana e Vodafone.
c) Nëse fituesi nuk i përgjigjet thirrjeve telefonike nga ana e Vodafone, përfaqësuesit e Sherbimit të Kujdesit të Klientit te Vodafone duhet të përpiqen deri në 5 herë brenda dites.
d) Nëse fituesit nuk arrijnë t’i paraqesin të dhënat e kërkuara brenda afatit të lartpërmendur, apo për cfarëdo lloj arsye tjetër nuk mund ta pranojnë cmimin, fituesit e humbasin të drejtën e përfitimit të çmimit të fituar dhe numri i pasardhës ne listën e fituesve do të konsiderohet si fitues i këtij çmimi. Cmimi eshte i patransferueshem pavaresisht cdo rrethane apo situate.
Neni 8
TE DHENAT E PJESEMARRESVE
8.1 Cdo pjesemarres ne kete Loje Fati Promocionale pranon shprehimisht se Vodafone mund te perpunoje te dhenat e tyre personale sipas Nenit 7 pika 1 paragrafi a) i kesaj Rregulloreje per qellime te kesaj Loje Fati Promocionale dhe per cdo qellim tjeter te ligjshem te Vodafone Albania Sh.A sipas ligjit “Per Mbrojtjen e te Dhenave Personale”. Te gjitha te dhenat e mesiperme lidhur me fituesit dhe menyren e organizimit te Lojes se Fatit Promocionale do te mbahen per nje periudhe jo me pak se 6 vjet sipas kerkesave te VKM 770 date 15.07.2009.
Neni 9
TAKSA DHE TATIMET
9.1 Fituesi nuk do të jetë subjekt detyrimesh, tarifash apo garancish që kanë lidhje të drejtpërdrejtë me çmimin pervec atyre te cilat mund te kerkohen detyrimisht per fituesin nga legjislacioni ne fuqi ne Republiken e Shqiperise.
Neni 10
PUBLICITETI
10.1 Komunikimi i Lojës Promocionale do të bëhet nëpërmjet një spoti televiziv; reklamimit ne radio, reklamimit ne gazeta, reklamimit me banera në qytet dhe reklamime në faqe interneti. Gjithashtu per këtë qëllim do të ketë deklarata për shtyp dhe artikuj të ngjashëm.
10.2 Me pranimin e cmimit, fituesit kanë dhënë miratimin që emri dhe imazhi i tyre të publikohet në faqen zyrtare te internetit te Vodafone Albania www.vodafone.al dhe në faqen zyrtare në Facebook: www.faceboook.com/VodafoneAL. Gjithashtu fituesit i japin Vodafone Albania Sh.A të drejta të plota lidhur më përdorimin e të drejtave të imazhit të tyre në fotografite, videot (ose cdo version të tyre qe ka prezencën e tyre) të cilat do të shfaqen në publik në kuadrin e fushatave promocionale aktuale apo të ardhshme të Vodafone Albania Sh.A.
Neni 11
FORCA MADHORE
11.1 Loja Promocionale mund të ndërpritet vetëm në rastin e rrethanave per të cilat Vodafone nuk është përgjegjëse, dmth., që nuk mund parandalohen, riparohen apo shmangen dhe ne rast te ndonje urdherimi sipas ligjeve ne fuqi nga autoritetet shteterore. Njoftimi për ndërprerjen e dhe cdo njoftim tjeter i rendesishem ne lidhje me Lojen e Fatit Promocionale , do të publikohet në http://www.vodafone.al.
Neni 12
ZGJIDHJA E MOSMARREVESHJEVE
12.1 Me marrjen e nje telefonate nderkombetare klientet me parapagese kanë dhënë miratimin e tyre për përfshirjen në këtë Loje Promocionale duke pranuar automatikisht rregullat dhe mekanizmin e Lojës Promocionale. Ne rast të kërkesave të klientëve për të mos u përfshirë në këtë Lojë Promocionale, Vodafone Albania Sh.A nuk do t’i përfshijë ata në shortin që do të hidhet për shpalljen e fituesve. Në rast mosmarreveshjesh, organi kompetent për zgjidhjen e tyre do të jetë Gjykata e Rrethit të Tiranës.
Neni 13
TE NDRYSHME
13.1 Vodafone rezervon të drejtën për të ndryshuar limitet kohore të lojës dhe merr përsipër të njoftojë të gjithë pjesmarrësit e konkursit në lidhje me ndryshimet në një kohë të përshtatshme. Rregullorja e Lojes Promocionale do te publikohet edhe në faqen në internet të Vodafone, http://www.vodafone.al.
Informacioni mbi Lojen Promocionale mund të merret gjithashtu prej Shërbimit për Kujdesin e Klientit duke telefonuar falas në numrin 140 për klientët me parapagesë.
Tirane, me 16.01.2015
Per Vodafone Albania Sh.A.Dietlof Ziegfried Mare
Administrator
Vodafone kujdeset për ju
Me qëllim mbrojtjen tuaj nga aktivitete me natyrë mashtruese në fushën e komunikimeve elektronike, Vodafone dëshiron t’ju japë disa këshilla të thjeshta.
Jeni të lutur të mos ju përgjigjeni SMS-ve mashtruese që ju bëjnë me dije se jeni fitues i një llotarie apo një çmimi të caktuar kur në të vërtetë ju nuk keni marrë pjesë në asnjë lojë apo shorte që të mundësojë një gjë të tillë. Zakonisht këto SMS apo telefonata kryhen në mënyrë automatike nga platforma kompjuterike të paidentifikuara jashtë vendit. Shpesh herë nëse ju dërgoni SMS apo kryeni thirrje drejt këtyre numrave mund të jeni subjekt i tarifave premium të padëshiruara. Prandaj, shmangni kryerjen e thirrjeve drejt numrave ndërkombëtare të panjohur.
Duke qënë se jane evidentuar aktivitete të tilla mashtruese, Vodafone Albania Sh.A angazhohet të mbrojë klientet e saj duke u komunikuar si të sillen ne raste te tilla.
Ju lutemi, mos telefononi numra ndërkombetare te cilet nuk i njihni sepse këta mund te rezultojnë me tarifa shumë të larta.
Kushte dhe Afate për ankesat për pajtimtarët me kontratë
Ankesat për “Defekte teknike”, “ Ankesë për tarifim” si dhe ankesa të tjera mund të paraqiten:
a. Nëpërmjet numrit të 149
b. Nëpërmjet www.vodafone.al tek Seksioni i Suportit
c. Nëpërmjet adresës së emailit: nakontaktoni@vodafone.com
d. Nëpërmjet rrjetit social Facebook
e. Nëpërmjet dyqaneve Vodafone
f. Nëpërmjet postës në adresën zyrtare të Vodafone
2. Afati i paraqitjes së ankesave është:
a. Ankesat për “Defekte Teknike” paraqiten në çdo kohë (shërbimi 24 orësh);
b. Ankesat për vendimet apo veprimet e Vodafone për aksesin apo veprim të kryer nga Vodafone brenda afatit të përcaktuar në vendim;
c. Ankesat për faturim paraqiten deri në fund të afatit të pagesës të faturës së ankimuar;
d. Ankesa për mos riparim të defekteve të paraqiten menjëherë pasi mbaron afati sipas pikave përkatëse të Kontratës Tip të Pajtimtarit;
e. Ankesat e tjera, të çdo lloji qofshin paraqiten sa më parë.
3. Ankesat , në varësi nga natyra e tyre, shqyrtohen nga strukturat përkatëse të Vodafone, mbështetur në të dhënat e marra nga Degët apo Sektorët e tjerë dhe konform regullave bëhet analiza dhe zgjidhja e tyre, konform afateve të parashikuara në Kontratën Tip të Pajtimit;
4. Afati i informimit me shkrim të pajtimtarit mbi rezultatin e shqyrtimit të ankesave sipas pikave 2.b, 2.c, 2.d dhe 2.e është brenda 15 (pesëmbëdhjetë) ditëve nga marrja e tyre;
5. Vodafone regjistron në sistemin përkatës çdo ankesë të paraqitur dhe mban një regjistër të veçantë për ankesat me shkrim, duke i dhënë secilës një numër reference.
6. Pajtimtarët kanë të drejtë që, në përputhje me përcaktimet në Kontrate për zgjidhjen e mosmarrëveshjeve, të ankohen në gjykatë për vendimin e marrë nga Vodafone.
Kushte dhe Afate për ankesat për pajtimtarët me parapagesë
1. Ankesat për “Defekte teknike”& “ Ankesë për tarifim” si dhe ankesa te tjera mund të paraqiten:
a. Nëpërmjet numrit të 140
b. Nëpërmjet www.vodafone.al tek Seksioni i Suportit
c. Nepermjet adreses se emailit: nakontaktoni@vodafone.com
d. Nepermjet rrjetit social Facebook
e. Nëpërmjet dyqaneve Vodafone
f. Nëpërmjet postës ne adresen zyrtare te Vodafone
2. Afati i paraqitjes së ankesave është:
a. Ankesat për “Defekte Teknike” paraqiten në çdo kohë (shërbimi 24 orësh)
b. Ankesat për vendimet apo veprimet e Vodafone për aksesin apo veprimit të kryer nga Vodafone brenda afatit të përcaktuar në vendim
c. Ankesa për mos riparim të defekteve të paraqiten menjëherë pasi mbaron afati sipas pikave përkatëse të “Kontratës Tip te Pajtimit”;
d. Ankesat e tjera, të çdo lloji qofshin paraqiten sa më parë.
3. Ankesat , në varësi nga natyra e tyre, shqyrtohen nga strukturat përkatëse tëVodafone, mbështetur në të dhënat e marra nga Degët apo Sektorët e tjerë dhe konform regullave bëhet analiza dhe zgjidhja e tyre, konform afateve të parashikuara në “Kontratën Tip te Pajtimit”
4. Afati i informimit me shkrim të pajtimtarit mbi rezultatin e shqyrtimit të ankesave sipas pikave 2.b, 2.c dhe 2.d është brenda 15 (pesëmbëdhjetë) ditëve nga marrja e tyre.
5. Vodafone regjistron në sistemin përkatës çdo ankesë të paraqitur dhe mban një regjistër të veçantë për ankesat me shkrim, duke i dhënë secilës një numër reference.
6. Pajtimtarët kanë të drejtë që, në përputhje me përcaktimet në “Kontratën Tip te Pajtimit”
për zgjidhjen e mosmarrëveshjeve, të ankohen në gjykatë për vendimin e marrë nga Vodafone.
Termat e Përgjithshme për pajtimtarin me parapagesë
Klikoni këtu për të lexuar "Termat e Përgjithshme të Ofrimit të Shërbimeve të Telefonisë së Lëvizshme për Pajtimtarin"
Këto Terma janë të zbatueshme për pajtimtarin me parapagim, për aq sa ato janë të zbatueshme për këtë kategori pajtimtarësh.
Udhëzues përdorimi për pajtimtarët me parapagesë
Shkarko udhëzuesin e përdorimit për pajtimtarët me parapagesë Vodafone Club.
Rregullore e Privatësisë
Vodafone Albania sh.a. (më poshtë do të quhet ‘Vodafone’ ose ‘ne’) është një operator që në zbatim të teknologjisë moderne, përpiqet gjithmonë të ofrojë shërbime dhe risi në fushën e telekomunikacioneve dhe internetit, me qëllim përmbushjen e nevojave të sotme dhe të ardhme të klientëve të saj.
Vodafone e konsideron mbrojtjen e privatësisë dhe të të dhënave tuaja personale si çështje të një rëndësie të veçantë ndaj është i përkushtuar të zbatojë rigorozisht të gjithë kuadrin ligjor në mbrojtje dhe respektim të tyre, ashtu siç edhe përcaktohet nga Kushtetuta e Republikës së Shqipërisë, Ligji Nr 9887 datë 10.03.2008 ‘Për Mbrojtjen e të Dhënave Personale’, Ligji nr 9918 datë 19.05.2008 ‘Për Komunikimet Elektronike dhe Postare’ si dhe aktet e tjera nënligjore në plotësim.
Njëkohësisht, Vodafone është i ndërgjegjshëm që klientët e tij kanë nevojë të kenë informacion se si trajtohen të dhënat e tyre personale. Ndaj dhe objekti i kësaj deklarate është për t’ju informuar se si Vodafone Albania administron të dhënat tuaja personale.
1. ÇFARË TË DHËNASH PËRPUNON VODAFONE?
Të Dhëna Personale
Vodafone përpunon te dhenat personale të përdoruesve të shërbimeve të saja te komunikimeve elektronike, që përfshijnë emër, mbiemër, adresë, numër telefoni fiks, numër mobil, adresë emaili dhe çfarëdo lloj të dhëne tjetër kontakti.
Të Dhënat e Trafikut Telefonik
Vodafone përpunon të dhënat e trafikut telefonik që janë të nevojshme për të mundësuar ofrimin e shërbimit të komunikimeve elektronike. Këto të dhëna janë një nënkategori e të dhënave personale të lartpermëndura. Të dhënat e trafikut telefonik përfshijne të dhënat si koha e thirrjes, kohëzgjatja, numri i thirrur, tarifimi për shërbimin përkates etj.
Gjatë procesit të shërbimit, Vodafone mund të krijojë dijeni se kur, me kë, sa shpesh dhe respektivisht sa kanë zgjatur thirrjet tuaja telefonike. Vodafone i përpunon këto të dhëna për të mundësuar tabelën analitike të thirrjeve telefonike mujore si dhe për të mundësuar administrimin e debitorëve për faturat e papaguara. Në të njëjtën mënyrë, Vodafone mbledh dhe përpunon të dhënat tuaja të thirrjeve dhe trafikut në internet. Historiku i siteve të vizituara nga ju mund të ruhet në mënyrë që herën tjetër të mundësohet lidhja më e lehtë me këto site. Në një numër të caktuar rastesh Vodafone mund të mbledhë të dhëna nga ju edhe nëpërmjet formularëve të ndryshëm të plotësuar me përfaqësuesit e Vodafone.
2. PËRPUNIMI I TË DHËNAVE DHE PËRHAPJA E TYRE
Vodafone mbledh të dhëna të dala nga trafiku telefonik, në mënyrë që të ofrojë një shërbim sa më cilësor për klientët dhe t’u përgjigjet sa më mirë kërkesave të tyre. Këto të dhëna na japin mundësinë që të zhvillojmë më tej shërbimet tona, ti përmirësojmë ato dhe t’u ofrojmë infomacion që është përgatitur sipas kërkesave tuaja, si për shembull me SMS, MMS, e-mail, telemarketing etj. Në të njëjtën mënyrë, Vodafone mbledh dhe përpunon të dhënat tuaja të thirrjeve dhe trafikut në internet. Historiku i siteve të vizituara nga ju mund të ruhet në mënyrë që herën tjetër të mundësohet lidhja më e lehtë me këto site.
Të dhënat personale që Vodafone mbledh nga klientët e saj, përdoren gjithmonë në përputhje me legjislacionin në fuqi.
Të dhënat personale përpunohen në mënyrë të ndershme, të drejtë dhe të ligjshme
Të dhënat personale përpunohen vetëm për atë periudhë kohe që është në përputhje me qëllimet specifike për të cilat këto të dhëna janë mbledhur nga Vodafone.
Të gjithë metodat e mbledhjes së të dhënave personale, (si psh. Fformularët e aplikimit të klientëve apo mbledhja nëpërmjet pjesëmarrjes në konkurse të ndryshme) do të kenë bashkëngjitur informacion të plotë sqarues mbi qëllimin e mbledhjes, qoftë edhe nëse ai është dytësor dhe jo lehtësisht i kuptueshëm nga ana juaj (si p.sh. në rastet e konkurseve të ndryshëm, nëse mbledhja e të dhënave personale është për qëllim marketingu, atëherë kjo do t’ju bëhet e qartë dhe do t’ju jepet mundësia për të refuzuar ofrimin e të dhënave).
Ruajtja e të dhënave
Të dhënat personale do të ruhen për aq kohë sa ç është e nevojshme sipas qëllimit kryesor të mbledhjes së tyre.
Afatet e ruajtjes sëtë dhënave do të jenë në përputhje të plotë me kuadrin ligjor në fuqi.
Në disa raste, disa prej të dhënave që parimisht nuk ruhen nga Vodafone, mund të ruhen për shkak të rrethanave të veçanta si psh. hetim gjyqësor.
Afatet e ruajtjes së të dhënave janë si më poshtë vijon:
Të dhënat e trafikut telefonik ruhen per aq sa eshte e nevojshme per te garantuar ofrimin e sherbimit.
Te dhenat e trafikut telefonik ruhen edhe per qellimet e veprimtarise se organeve te prokurorise dhe gjykatave per ceshtje penale, sipas legjislacionit ne fjale.
Te dhenat e trafikut telefonik perfshijne koha e thirrjes, kohëzgjatja, numri i thirrur.
Përhapja e të dhënave personale te të tretët
Përhapja e të dhënave personale te të tretët do të bëhet vetëm nëse këto palë janë agjentë apo në shërbim të Vodafone dhe veprojnë në përputhje me udhëzimet tona. Vodafone nuk i transmeton të dhënat tuaja personale palëve të treta, me përjashtim të rasteve kur është dhënë pëlqimi juaj shprehimisht për një gjë të tillë. Nëse ju i keni dhëne pëlqimin tuaj një pale të tretë, me qëllim marrjen e të dhënave tuaja personale nga Vodafone, atëherë Vodafone nuk mban përgjegjësi për kalimin e këtyre të dhënave. Gjithashtu, Vodafone është i detyruar që në mbështetje të kuadrit ligjor apo në zbatim të urdhërit të gjykatës kompetente, ti përcjellë të dhënat tuaja personale organeve të specializuara të shtetit, për shembull në rast të një hetimi penal. Po ashtu, Vodafone është i detyruar që të bashkëpunojë në rastin e përgjimit të telefonatave dhe të përdorimit të internetit dhe t’i vendosë këto të dhëna në dispozicion të autoriteteve kompetente vetëm në zbatim të Ligjit nr 9157 datë 04.12.2003 për ‘Përgjimin e Telekomunikimeve’ dhe ndryshimeve përkatëse.
Përdorimi i të dhënave të thirrjeve dhe internetit për analizë tregu, aktivitete shitjesh dhe marketing direkt të Vodafone
Vodafone përpiqet në mënyrë të vazhdueshme që shërbimet e saj të telefonisë së lëvizsshme të përshtaten me kërkesat e klientëve të saj dhe mundësisht të përmirësohen në mënyrë të vazhdueshme. Për këtë arsye, Vodafone bën kërkim tregu ku përpiqemi të kuptojmë dëshirat e klientëve tanë. Të dhënat tuaja telefonike dhe të përdorimit të internetit e ndihmojnë Vodafone që të zhvillojë prodhime dhe shërbime të reja.
Vetëm me pëlqimin tuaj, Vodafone mund të përdorë të dhënat tuaja personale për qëllime tregtare, promocionale apo bamirësie dhe t’ua vendosë këtë infomacion në dispozicion dhe palëve të treta. Vodafone mund të ketë marrë të dhënat tuaja edhe nga ndërmarrje të tjera që e kanë pjesë të veprimtarisë së tyre tregtare grumbullimin dhe shitjen e të dhënave. Njëkohësisht, Vodafone ka nevojë të përdorë të dhënat tuaja për të mundësuar këshillimet rreth përdorimit të shërbimeve dhe produkteve të Vodafone.
Për t’ju mundësuar shërbime sa më të mira, Vodafone, vetëm me pëlqimin tuaj, do të përdorë të dhënat personale për qellime të marketingut direkt. Ju mund të zgjidhni që të mos kontaktoheni për të gjithë fushën e marketingut direkt ose edhe për kategori të veçanta të tij. Kështu, ju mund të bëni ankesë të veçantë rreth: direct mail; bulk SMS; e-mail; outbound telemarketing; dhe pjesëmarrjes në kërkim tregu.
Nëse keni pyetje, vërejtje, kërkesa apo ankesa në lidhje me përdorimin e këtyre të dhënave nga ana e Vodafone, atëherë lutemi të na drejtoheni me shkrim në adresën e mëposhtme:
Oficeri i Privatësisë
Vodafone Albania
Autostrada Tiranë-Durrës,
Rr: ‘Pavarësia’, Nr.61,
Kashar,Tiranë, Shqipëri
Siti i Internetit i Vodafone dhe të dhënat personale
Serveri i Vodafone njeh adresën-IP të vizitorit dhe në këtë mënyrë regjistron të dhënat rreth përdorimit të sitit të Vodafone. Të dhënat tuaja personale që mblidhen nëpërmjet sitit të internetit të Vodafone Albania, përpunohen për qëllimin që ato mblidhen dhe në përputhje të plotë me kuadrin ligjor dhe këtë deklaratë të privatësisë. Asnjë e dhënë personale nuk do të mblidhet nga Vodafone Albania pa pëlqimin e vizitorëve të sitit.
Të dhënat për numëratorët telefonikë dhe numrat e shërbimeve
Në mbështetje të Ligjit nr 9918 datë 19.05.2008 ‘Për Komunikimet Elektronike dhe Postare’ dhe akteve të tjera nënligjore në plotësim, Vodafone është i detyruar që të bashkëpunojë me instancat e njohura nga ligji për krijimin e numëratorëve telefonikë. Këto të dhëna mund t’u jepen shoqërive që merren me krijimin e këtyre numëratorëve vetëm me pëlqimin tuaj. Kur ju të lidhni një abonim me Vodafone, do t’ ju kërkohet pëlqimi për pjesëmarrjen në numëratorin telefonik dhe përfshirjen e të dhënave personale që ju dëshironi, çka do të mundësojë Vodafone të transmetojë të dhënat tuaja për krijimin e numëratorëve telefonikë të përgjithshëm, gjithmonë në bazë të udhëzimeve të Autoritetit Rregullator dhe në respektim të mbrojtjes së të dhënave personale.
Nëse keni pyetje, vërejtje, kërkesa apo ankesa në lidhje me përdorimin e këtyre të dhënave për qëllimin e mësipërm, lutemi të na kontaktoni me shkrim në adresën e mëposhtme:
Oficeri i Privatësisë
Vodafone Albania
Autostrada Tiranë-Durrës,
Rr: ‘Pavarësia’, Nr.61,
Kashar,Tiranë, Shqipëri
Të dhënat e thirrjeve dhe internetit të palëve të treta
Nëse ju bëni një abonim pranë Vodafone dhe mundësoni të tretët që të përdorin këto shërbime, Vodafone nuk ka mundësi që të dallojë se kush është përdoruesi i këtyre shërbimeve. Vetëm personi që ka një kontratë me Vodafone njihet ligjërisht nga Vodafone çka do të thotë se Vodafone u jep të dhëna rreth thirrjeve telefonike dhe përdorimit të internetit vetëm personit me të cilin është lidhur kontrata e shërbimit. Ky person ngelet përgjegjës për pagimin e faturave mujore. Nëse palët dëshirojnë një gjë të tillë, përdoruesi i shërbimit dhe personi që ka lidhur kontratën e abonimit mund të bien dakord mes tyre për përdorimin e të dhënave personale që jepen nga Vodafone në bazë të kontratës së abonimit.
3. AKSESI TE INFORMACIONI JUAJ
Në zbatim të Ligjit Nr 9887 datë 10.03.2008 ‘Për Mbrojtjen e të Dhënave Personale’, ju keni të drejtën të kërkoni informacion mbi të dhënat tuaja personale që përpunohen nga Vodafone dhe ne do t’ju përgjigjemi brenda një afati 30 ditor. Kërkesa nevojitet të dërgohet me shkrim në adresën:
Oficeri i Privatësisë
Vodafone Albania
Autostrada Tiranë-Durrës,
Rr: ‘Pavarësia’, Nr.61,
Kashar,Tiranë, Shqipëri
Lutemi që, bashkëngjitur kërkesës, të citoni emrin tuaj, adresën dhe numrin e celularit. Vodafone do të marrë të gjithë masat e nevojshme për të identifkuar identitetin tuaj para se të lëshojmë një kopje të informacionit.
4 . KORRIGJIMI DHE FSHIRJA E TË DHËNAVE PERSONALE
Për t’u informuar mbi korrigjiimin ose fshirjen e mundshme të të dhënave tuaja personale, ju mund të telefononi në numrin e shërbimit të klientit 140/149. Për të korrigjuar/fshirë të dhënat tuaja personale lutemi të na kontaktoni me shkrim në adresën:
Oficeri i Privatësisë
Vodafone Albania
Autostrada Tiranë-Durrës,
Rr: ‘Pavarësia’, Nr.61,
Kashar,Tiranë, Shqipëri
Vodafone Albania, në zbatim të Ligjit Nr 9887 datë 10.03.2008 ‘Për Mbrojtjen e të Dhënave Personale’ mbart detyrimin ligjor që në përgjigje të kërkesës tuaj, brenda një afati 30 ditor, të marrë masa për korrigjimin ose fshirjen e mundshme të të dhënave personale. Në disa raste mund jetë e nevojshme që kërkesës me shkrim t’i bashkëngjitet një kopje e një dokumenti të vlefshëm identifikimi.
5. MASAT E SIGURISË NË LIDHJE ME TË DHËNAT PERSONALE
Vodafone Albania, i ndërgjegjegjshëm për rëndësinë dhe sensitivitetin e të dhënave personale respekton në mënyrë rigoroze masat për sigurinë që parashikohen në Ligjin Nr 9887 datë 10.03.2008 ‘Për Mbrojtjen e të Dhënave Personale’ Kjo arrihet nëpërmjet përdorimit të teknikave të avancuara dhe moderne për të ruajtur bazat e të dhënave dhe sistemet e saj kompjuterike. Po ashtu, Vodafone kujdeset që transferimi dhe regjistrimi i të dhënave të bëhet me masa të plota sigurie në përputhje të plotë me legjislacionin përkatës.
Sidoqoftë, siti i internetit të Vodafone mund të ketë link te ndonjë sit tjetër interneti. Vodafone nuk mban përgjegjësi për përmbajtjen e këtyre siteve dhe ju këshillon që të lexoni deklaratat përkatëse të privatësisë për këto site. Kushtet e këtyre siteve mund të ndryshojnë nga ato të Vodafone.
6. PYETJE DHE VËREJTJE: NA KONTAKTONI
Me anë të shpjegimit të mësipërm, Vodafone shpreson t’ju ketë informuar saktësisht dhe në mënyrë të plotë rreth çështjeve të privatësisë suaj në funksion të shërbimeve të ofruara nga Vodafone. Si një shoqëri telekomunikacionesh që sjell gjithmonë risi, Vodafone do t’u paraprijë shërbimeve të reja, por gjithmonë aktiv dhe i përgjegjshëm në lidhje me shqetësimet e mundshme rreth mbrojtjes së të dhënave tuaja personale. Nëse keni pyetje, ankesa/kërkesa, ose vërejtje rreth këtyre çështjeve, mos hezitoni që të na kontaktoni në adresën e mëposhtme:
Oficeri i Privatësisë
Vodafone Albania
Autostrada Tiranë-Durrës,
Rr: ‘Pavarësia’, Nr.61,
Kashar,Tiranë, Shqipëri
7. TË TJERA
Kjo rregullore duhet kuptuar në përputhshmëri me Kushtet e Përgjithshme të këtij siti dhe Kushtet e Përgjithshme që aplikon Vodafone Albania për klientët e saj.
Vodafone Albania rezervon të drejtën që të ndryshojë apo modifikojë këtë rregullore në çdo moment, në zbatim të çdo ndryshimi të mundshëm të legjislacionit në fushën e mbrojtjes së të dhënave personale dhe privatësisë.
Vodafone mund të faturojë një shumë të vogël për të mbuluar shpenzimet administrative , shumë e cila përcaktohet nga kuadri rregullator përkatës kohë pas kohe.
Ofertë reference Interkoneksioni
Vodafone Albania ka botuar në faqen e saj zyrtare të Internetit Ofertën Referencë të Interkoneksionit miratuar me Vendimin Nr.2179, datë 29.10.2012 të Këshillit Drejtues të AKEP. Ky dokument përfshin edhe Marrëveshjen e Nivelit të Shërbimit mes palëve.
Oferta Referencë e Interkoneksionit përcakton kriteret dhe procedurat për rregullimin e marrëdhënieve të interkoneksionit ndërmjet Vodafone Albania dhe Operatorit Përfitues në lidhje me shërbimet dhe facilitetet shoqëruese të interkoneksionit.Për t’u njohur me Ofertën Referencë të Interkoneksionit ju lutemi të klikoni këtu
Politikat publike
Vodafone Albania beson në avantazhet e një tregu konkurues për të arritur në efiçencë ekonomike. Qëndrimi ynë është që objektivat kryesore të shërbimit universal për telefoninë në Shqipëri, tashmë janë përmbushur pa patur nevojën e ndërhyrjes së shtetit. Shërbimet e telefonisë celulare kanë luajtur rol kryesor në arritjen e niveleve të larta të aksesit në telefoni, veçanërisht me përgjigjen e familjeve me të ardhura të vogla ndaj telefonisë me parapagesë. Përsa i përket përfshirjes së broadband në detyrimet e shërbimit universal, në këtë fazë operatorët në treg duhen lejuar të konkurojnë për të zgjeruar shërbimet e tyre broadband, sipas kërkesës së tregut.
Më shumë rreth Komenteve të Vodafone Albanian Për Dokumentin e Konsultimit për Implementimin e Detyrimit të Shërbimin Universal.
Tarifat e terminimit
Tarifa e terminimit të SMS-ve
Niveli maksimal i tarifës së terminimit të SMS-ve në rrjetin e Vodafone Albania është sipas vlerave dhe afateve të paraqitura në tabelën e mëposhtme:
Tarifat janë në Lekë/SMS pa TVSH.
Këto tarifa janë miratuar me Vendimin Nr. 2439, datë 27.03.2014 të Këshillit Drejtues të AKEP “Për Përcaktimin e sipërmarrësit Vodafone Albania sh.a me Fuqi të Ndjeshme në Treg dhe vendosjen e masave rregulluese në: Tregun me shumicë të terminimit të SMS-ve në rrjetin publik të telefonisë të lëvizshme Vodafone Albania.”
Tarifa e terminimit të thirrjeve
Niveli maksimal i tarifës së terminimit të thirrjeve kombëtare në rrjetin e Vodafone Albania është sipas vlerës dhe afatit të paraqitur në tabelën e mëposhtme:
Tarifa është në Lekë/minutë pa TVSH.
Kjo tarifë është miratuar me Vendimin Nr. 2542, datë 13.03.2015.
Treguesit e cilësisë së shërbimit
Vodafone Albania ka publikuar treguesit e cilësisë së shërbimit për shërbimet e ofruara prej saj, në përputhje me detyrimet që përcakton Ligji nr. 9918 “Për komunikimet elektronike në Republikën e Shqipërisë” dhe Rregullorja nr. 16 të AKEP “Për Treguesit e cilësisë së shërbimit”.
Njihuni me Treguesit e Cilësisë së Shërbimit të Vodafone Albania duke klikuar më poshtë:
Treguesit e Cilësisë së Shërbimit Celular
Treguesit e Cilësisë së Shërbimit Internet
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn bos_Latn als_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn cat_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn sna_Latn als_Latn als_Latn als_Latn als_Latn als_Latn als_Latn sna_Latn als_Latn als_Latn sna_Latn als_Latn als_Latn sna_Latn fra_Latn als_Latn als_Latn sna_Latn als_Latn als_Latn sna_Latn als_Latn als_Latn sna_Latn als_Latn als_Latn als_Latn hrv_Latn ita_Latn pol_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn nld_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn nld_Latn als_Latn als_Latn als_Latn als_Latn als_Latn als_Latn eng_Latn als_Latn nld_Latn als_Latn als_Latn als_Latn als_Latn als_Latn eng_Latn als_Latn nld_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn als_Latn nld_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn